**О Б Щ И Н С К А И З Б И Р А Т Е Л Н А К О М И С И Я**

**Г Р А Д Х А С К О В О**

**П Р О Т О К О Л № 49**  
Хасково, 13.11.2015 г.

Днес, 13.11.2015 г., от 17,30 часа, ОИК – Хасково проведе свое заседание.

Присъстваха:

Председател: Пламен Стефанов Лечев

Секретар: Емине Адем Махмуд

Членове: Венелин Карев Челебиев

Георги Владимиров Димитров

Славея Георгиева Костадинова

Боряна Радкова Делчева

Венета Недялкова Димитрова

Ангел Йовчев Димитров

Тодорка Стоянова Стоянова

Отсъстващи: Димитър Велев Димитров и Марияна Иванова Коджаниколова.

Заседанието бе открито от председателя Лечев:

Колеги, откривам заседанието на ОИК – Хасково. Имаме кворум и може да вземаме решения.

Предлагам заседанието да протече при следния дневен ред:

1. Изготвяне на становище по административно дело № 563/2015 г. на Административен съд – Хасково, образувано по жалба на Божидар Петков Драганов по реда на чл. 459 от ИК.

По точка **първа** от дневния ред докладваха Венелин Карев Челебиев и Венета Недялкова Димитрова:

Венелин Карев Челебиев: Колеги, първоначално подадената жалба от Божидар Петков Драганов за нарушения на избирателното законодателство в 10 секции е обединена с жалба на същия жалбоподател, но за СИК 263400041. По разпореждане от 06.11.2015 г. същите са допълнени с допълнителна жалба по административно дело № 563/2015 г. на Административен съд – Хасково. Така че предмет на настоящото производство е оспорването на избора на общински съветници, като жалбоподателят се позовава на допуснати нарушения в 11 секции. В жалбите се твърди, че поправките в протоколите са извършени в периода от затваряне на изборното помещение до предаване на протоколите на ОИК. С определение от 10.11.2015 г. по административно дело № 563/2015 г. Административен съд – Хасково е конституирал като заинтересовани страни жалбоподателя, ответника ОИК – Хасково и новоизбраните 41 общински съветници, както и осемте партии и коалиции, които имат класирани и избрани общински съветници в Общински съвет – Хасково. Съдебното заседание е насрочено за 16.11.2015 г. от 10,00 часа с призоваване на всички страни.

Колеги, предлагам становището на ОИК - Хасково, което да се представи чрез упълномощените й представители, да бъде следното:

„Моля ход на делото да не се дава и същото да се прекрати, тъй като жалбоподателят не е отстранил нередностите, за които е уведомен. Жалбоподателят не е изпълнил указания на съда за конкретизиране на подадените жалби. В допълнението не е индивидуализирано в кои протоколи са забелязани нарушения и доколко твърдените корекции в тях биха променили изборните резултати. При положение, че съдът не уважи искането ни за прекратяване на делото, алтернативно при даване ход на делото, становището на ОИК – Хасково следва да бъде, че жалбите са допустими, на неоснователни. Посочените твърдения в жалбите не водят и не уточняват конкретни разлики от обявените резултати. Не следва да се възразява срещу приемането на представените от жалбоподателя и ОИК документи като доказателства. Доказателствените искания на жалбоподателя няма как в настоящото обсъждане да се конкретизират предварително и следва относно преценката им за допустимост, относимост и законосъобразност да бъдат предоставени за вземане на оперативно решение от процесуалния представител на ОИК – Хасково. Това се подкрепя и от тезата, че все пак съдът е органът, който преценя и допуска събирането на доказателства.“

От уточнението считам, че в тези насоки следва да се осъществи представителството на ОИК – Хасково пред Административен съд – Хасково по дело № 563/2015 г.

Венета Недялкова Димитрова: Колеги, конкретно по жалбата за СИК 263400072 – имаме прието наше решение за отваряне на чувала и броене на бюлетините и установяване на резултатите от цялата комисия повторно. Т.е. протоколът на тази комисия е изготвен по реда на чл. 445, ал.3 от ИК – повторно преброяване на цялата СИК в присъствие на членове на ОИК. Относно СИК 263400011 – твърдението в жалбата, че преференциите на БСП не са отразени, не кореспондират с приетите от ОИК протоколи. В СИК 263400081 – твърденията са неоснователни, тъй като за претендирани 11 гласа, в сканирания протокол са 15. В СИК 263400152 – отбелязаното твърдение не обосновава правен интерес на жалбоподателя. Подкрепям г-н Челебиев.

Председателят Пламен Лечев: Колеги, можем ли да се обединим около становището на Челебиев и Димитрова?

Има ли други предложения? Не постъпиха.

Гласували „ЗА“: Пламен Стефанов Лечев, Емине Адем Махмуд, Венелин Карев Челебиев, Георги Владимиров Димитров, Славея Георгиева Костадинова, Боряна Радкова Делчева, Венета Недялкова Димитрова, Ангел Йовчев Димитров и Тодорка Стоянова Стоянова.

Против – няма.

След проведеното гласуване, на основание чл.87, ал.1, т.1 от ИК, Общинската избирателна комисия взе следното

**П Р О Т О К О Л Н О Р Е Ш Е Н И Е :**

По административно дело №563/2015 г. на Административен съд – Хасково:

1. Да се изложи становище за прекратяване на делото поради неостраняване на указаните нередности в срок.
2. В случай, че делото не се прекрати, да се изложи становище, че жалбите са неоснователни и да се отхвърлят със следните доводи:

* Решението е постановено от орган, който е компетентен и е спазена изискуемата от ИК форма;
* При постановяването на решението не е допуснато процесуално нарушение;
* Решението на ОИК – Хасково е правилно и следва да бъде оставено в сила, а жалбите – да бъдат отхвърлени като неоснователни.

Твърдените в жалбите пороци не визират нарушения, които да са от такова естество, че да възпрепятстват възможността да се установи действителната воля на избирателите.

След изчерпване на дневния ред, заседанието на ОИК – Хасково бе закрито от председателя на комисията.

ПРЕДСЕДАТЕЛ: СЕКРЕТАР:

Пламен Лечев Емине Махмуд